Saishu

La saishu (en japana skribo 祭主, signifas "ritestro") estas la plej alta postenulo de la Sanktejo de Ise. La posteno ekzistas nur ĉe Ise kaj estas supera al la gūji. Ĝi tradicie apartenis al la familio Nakatomi, sed nuntempe la saishu estas ĉiam virino el la japana reĝa familio.

Historio
La posteno de la saishu ŝajne estis fondita en la frua parto de la Epoko Heian. Laŭ la Shoku gen shō de Kitabatake Chikafusa (1339), la unua saishu estis Ōkashima no Mikoto, la praulo de la familio Nakatomi, nomumita de Imperiestro Suinin kiam li fondis la sanktejon en la 1-a jarcento. Tamen la plej frua samtempa registro pri saisho estas pri Ōnakatomi no Fuchina, oficinta de 815-843.

En antaŭmoderna Japanujo la saishu devis esti membro de la familio Nakatomi de la kvina rango aŭ pli supera kaj apartenanta al la Departemento de Dioj. Post fino de la Epoko Heian, ĝi preskaŭ ĉiam asigniĝis al iu el la subfamilio Sukechika (poste renomita Fujinami). En 1871 la ekskluziva aparteno al Nakatomi estis abolita, kaj ekde 1875 la posteno ĉiam asigniĝas al membro de la japana reĝa familio, kaj ekde 1947 ĉiam al virino. En 2025, la oficanta saishu estas Kuroda Sayako.

Respondecoj
La nunaj kaj/aŭ iamaj respondecoj de la saishu estas:

Ritaj
kinensai
tsukinamisai
kannamesai
servi kiel imperiestra mesaĝisto
preĝado por komuniki la pensojn de la imperiestro al la dioj
estri la renovigon de la sanktejoj ĉiun dudekan jaron
preĝi por la prospero de la imperiestro en la daijōsai
kitō

Administraj
administrado de la sanktejo kaj ĝia tero
nomumado de pastroj sub la sesa rangoFujimori Kaoru. "Saishu". Encyclopedia of Shintoism. 

Referencoj

Kategorio:Ŝintoismo